জিন
১৯৩০ ও ১৯৪০ এর দিকে আণবিক জিনতত্ত্বের সাথে ডারউইনিয়ান বিবর্তনের সংযোগ ঘটিয়ে নতুন তত্ত্ব প্রদান করা হয়, যা আধুনিক বিবর্তনিক সংশ্লেষণ নামে পরিচিত। জুলিয়ান হাক্সলি এই পদটি প্রথম ব্যবহারক করেন। এর পরপরই বিবর্তনবিজ্ঞানীগণ এই ধারণার পরিবর্ধন করেন। যেমন জর্জ সি. উইলিয়ামস বিবর্তনের জিন-কেন্দ্রিক দৃশ্য উপস্থাপন করেন। তিনি জিনের বিবর্তনিক ধারণা উপস্থান করে জিনকে প্রাকৃতিক নির্বাচনের একক হিসেবে আখ্যায়িত করে তাঁর সংজ্ঞায় বলেন, "যা যথাযথ কম্পাঙ্কে পৃথক করে এবং সংমিশ্রিত করে।" এই দৃষ্টি থেকে আণবিক জিন একক হিসেবে "ট্রান্সক্রাইব" করে এবং বিবর্তিক জিন "উত্তরাধিকারসূত্রে প্রাপ্ত" হয়। বিবর্তনে জিনের কেন্দ্রিকতা সম্পর্কিত ধারণা আরো জনপ্রিয়তা পায় রিচার্ড ডকিন্সের মাধ্যমে।
যৌন প্রজননের বিবর্তন
এই প্রতিযোগিতামুলক পৃথিবীতে কিভাবে যৌন প্রজনন টিকে আছে তা দীর্ঘদিন ধরে জীববিজ্ঞানীদের কাছে রহস্য ছিল, কারণ যৌন প্রজননের তুলনায় অযৌন প্রজননে বংশবিস্তার তুলনামুলক ভাবে সহজ, দ্রুত এবং প্রজাতি বিলুপ্ত হওয়ার আশঙ্কা থাকে না। পক্ষান্তরে যৌন প্রজননের ফলে উৎপন্ন বংশধরের ৫০% পুরুষ হয়, যারা নিজেদের মধ্যে জনন ঘটিয়ে বংশধর উৎপন্ন করতে পারে না। যাইহোক ২০১৫ সালে প্রকাশিত গবেষনা এই বিষয়ের দিকে ইঙ্গিত করে যে, যৌন নির্বাচন প্রাণীর যৌন প্রজননকে ব্যাখ্যা করতে পারে।